CELEX: C2006/310/39
Language: el
Date: 2006-12-16 00:00:00
Title: Υπόθεση T-286/06: Προσφυγή της 11ης Οκτωβρίου 2006 — TORRES κατά ΓΕΕΑ — Vinícola de Tomelloso (TORRE DE GAZATE)

16.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 310/19
            
         Προσφυγή της 11ης Οκτωβρίου 2006 — TORRES κατά ΓΕΕΑ — Vinícola de Tomelloso (TORRE DE GAZATE)
   (Υπόθεση T-286/06)
   (2006/C 310/39)
   Γλώσσα του δικογράφου της προσφυγής: η ισπανική
   Διάδικοι
   
      Προσφεύγουσα: Miguel Torres, S.A. (Βαρκελώνη, Ισπανία) (εκπρόσωποι: E. Armijo Chávarri, M. A. Baz de San Ceferino και A. Castán Pérez-Gómez, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Vinícola de Tomelloso, S.C.L
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δευτέρου τμήματος προσφυγών του Γραφείου της 27ης Ιουλίου 2006 που εκδόθηκε στην υπόθεση R 421/2004-2 και να καταδικαστεί το Γραφείο στα δικαστικά έξοδα.
            
         Ισχυρισμοί και κύρια επιχειρήματα
   
      Αιτών την καταχώριση κοινοτικού σήματος: Vinícola de Tomelloso, S.C.L.
   
      Σήμα προς καταχώριση: λεκτικό σήμα TORRE DE GAZATE, για προϊόντα της κλάσεως 33 — αίτηση αριθ. 1 632 017.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: η προσφεύγουσα.
   
      Αντιταχθέν δικαίωμα επί σήματος ή σημείου: Εθνικά λεκτικά σήματα TORRES, διεθνές λεκτικό σήμα TORRES και διεθνές λεκτικό σήμα LAS TORRES, για προϊόντα της κλάσεως 33.
   
      Απόφαση του τμήματος ανακοπών: Απόρριψη της ανακοπής.
   
      Απόφαση του τμήματος προσφυγών: Απόρριψη της προσφυγής.
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού ΕΚ 40/94 (1) δεδομένου ότι ο όρος TORRE είναι το κυρίαρχο στοιχείο στη συνολική εντύπωση που δημιουργεί το αιτηθέν σήμα, υπάρχουν φωνητικές και οπτικές ομοιότητες μεταξύ των διεκδικούμενων σημείων για τα σήματα κατά των οποίων ασκήθηκε ανακοπή και υπάρχει κίνδυνος συγχύσεως μεταξύ αυτών των σημάτων ώστε αυτά να μην μπορούν να συνυπάρξουν στο εμπόριο.
   
      (1)  Kανονισμός (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ 1994, L 11, σ. 1).